

Pirkimo sąlygų 3 priedas 

DUJOKAUKIŲ IR FILTRŲ DUJOKAUKĖMS PIRKIMO - PARDAVIMO SUTARTIS 
(PROJEKTAS)

2025 m. __________ d. Nr. S – _____
Kaunas

Kauno rajono savivaldybės administracija, juridinio asmens kodas 188756386, Savanorių pr. 371, 49386 Kaunas, atstovaujama administracijos direktoriaus Manto Rikterio (toliau – Pirkėjas) ir _____________________, atstovaujama ____________, (toliau – Tiekėjas), toliau Pirkėjas ir Tiekėjas kiekvienas atskirai gali būti vadinami Šalimi, o abu kartu – Šalimis, atsižvelgiant į tai, kad Pirkėjas atliko mažos vertės pirkimą skelbiamos apklausos būdu „Elektros generatorių viešasis pirkimas“ (toliau – Pirkimas), o Tiekėjas pateikė pasiūlymą ir buvo pripažintas laimėtoju, sudarė šią pirkimo – pardavimo sutartį (toliau – Sutartis) ir susitarė dėl Sutartyje išvardintų sąlygų.

1. SUTARTIES OBJEKTAS

1.1. [bookmark: _Hlk132116707][bookmark: _Hlk194323972]Pirkimo objektas – dujokaukės (225 vnt.) ir filtrai dujokaukėms (675 vnt.) (patikslinti pavadinimą pagal atitinkamas pirkimo dalis). Reikalavimai Sutarties objektui nurodyti Sutarties 1 priede „Techninė specifikacija“ (toliau – Techninė specifikacija).  
1.2. [bookmark: _Hlk132117806]Tiekėjas įsipareigoja Sutartyje nustatytomis sąlygomis, laikydamasis teisės aktuose įtvirtintų reikalavimų ir geriausios praktikos, perduoti Pirkėjui nuosavybės teise Prekes, o Pirkėjas įsipareigoja Sutartyje nustatytomis sąlygomis priimti Prekes, ir apmokėti už jas Sutartyje nustatytomis sąlygomis ir terminais.
1.3. Prekės turi būti pristatytos per 3 (trims) mėnesius nuo sutarties pasirašymo dienos. Prekių pristatymo terminas, dėl nenumatytų aplinkybių, kurios nepriklauso nuo Tiekėjo ir, kurias Tiekėjas turės pagrįsti raštu, gali būti pratęstas 1 kartą 1 (vienas) mėnesiui.
1.4. Prekes turės būti pristatomos Kauno rajono teritorijoje. Konkrečius Prekių pristatymo adresus Užsakovas nurodys ne vėliau nei per 5 (penkias) darbo dienas nuo Sutarties pasirašymo dienos. 

2. SUTARTIES KAINA

2.1. Sutarties kaina yra _____ Eur (suma žodžiais) be pridėtinės vertės mokesčio (toliau – PVM), PVM sudaro – ______ Eur (suma žodžiais). Sutarties kaina su PVM yra – ______ Eur (suma žodžiais). 
2.2. Į Sutarties kainą įskaičiuoti visi mokesčiai bei visos kitos Tiekėjo patirtos ir (ar) galimos patirti tiesioginės ir netiesioginės išlaidos ir mokesčiai, susiję su Prekių tiekimu (įskaitant pristatymo), ir kitos išlaidos, susijusios su tinkamu Sutarties vykdymu (išskyrus tuos atvejus, kai Pirkimo dokumentuose aiškiai nurodyta, kad tam tikros konkrečios išlaidos neturi būti įskaičiuotos į Sutarties kainą).
2.3. Sutarčiai taikoma fiksuotos kainos kainodara. Sutarties kaina, nurodyta 2.1 punkte, yra esminė Sutarties sąlyga ir negali būti keičiama visą Sutarties galiojimo laikotarpį.



3. MOKĖJIMO TVARKA IR TERMINAI

3.1. Prekių perdavimas ir priėmimas įforminamas Prekių perdavimo – priėmimo aktu, kuris pasirašomas Tiekėjo ir Pirkėjo įgaliotų atstovų.
3.2. Pirkėjas už pristatytas kokybiškas Prekes įsipareigoja mokėti Sutartyje numatytą kainą pagal Tiekėjo pateiktą perdavimo – priėmimo aktą ir PVM sąskaitą faktūrą ne vėliau kaip per 30 dienų nuo PVM sąskaitos – faktūros pateikimo informacinėje sistemoje „SABIS“ dienos.
            3.3. PVM sąskaita faktūra turi būti teikiama naudojantis informacinės sistemos „SABIS“ priemonėmis. PVM sąskaita faktūra turi būti pateikiama ne anksčiau nei abiejų Šalių suderintas ir pasirašytas Prekių perdavimo – priėmimo aktas be trūkumų/pastabų (t. y. kai pašalinti visi trūkumai ar pastabos, nurodytos ankstesniuose Prekių perdavimo – priėmimo aktuose, jei tokių buvo).
3.4. Pirkėjas turi teisę neatlikti atitinkamo mokėjimo, kol Tiekėjas ištaisys trūkumus, jeigu:
3.4.1. sąskaitoje nenurodytas Sutarties numeris ir jos sudarymo data ar nurodyta neteisinga suma;
3.4.2. sąskaita pateikiama ne elektroninėmis priemonėmis;
3.4.3. perduotos Prekės neatitinka Sutartyje nustatytų reikalavimų;
[bookmark: _Ref44690642]3.4.4. kitais Sutartyje nustatytais atvejais.
3.5. Jeigu Tiekėjas Sutarties vykdymui pasitelks subtiekėjus, Tiekėjui sutikus, tarp Pirkėjo, Tiekėjo ir subtiekėjo gali būti pasirašoma trišalė tiesioginio atsiskaitymo su subtiekėju sutartis, kurioje aprašoma tiesioginio atsiskaitymo su subtiekėju tvarka. Pirkėjas ne vėliau kaip per 3 (tris) darbo dienas nuo Sutarties pasirašymo (jei yra žinomi subtiekėjai), arba nuo informacijos apie subtiekėjo pasitelkimą iš Tiekėjo gavimo, raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia Pirkėjui prašymą ir Tiekėjo sutikimą dėl tiesioginio mokėjimo atlikimo jam. Subtiekėjui negali būti mokamas avansas, tiesioginis atsiskaitymas subtiekėjui gali būti atliekamas tik po to, kai Pirkėjas priims Prekes. Kilus ginčui tarp Tiekėjo ir subtiekėjo, jie ginčus sprendžia savarankiškai, Pirkėjui nedalyvaujant. Subtiekėjui išmokėtų sumų dydžiu yra mažinamos Tiekėjui mokėtinos sumos.

4. PREKIŲ TIEKIMO IR PRIĖMIMO TVARKA 

4.1. Pardavėjas privalo pristatyti Prekes per Sutarties 1.3 punkte numatytą terminą į Sutarties 1.4 punkte nurodytas vietas. Pardavėjas kartu su Prekėmis turi pateikti Prekių perdavimo-priėmimo aktą, Prekių atitiktį Techninėje specifikacijoje nustatytiems reikalavimams patvirtinančius dokumentus. Pardavėjui nepateikus nurodytų dokumentų, laikoma, kad Prekės neatitinka Sutartyje nustatytų reikalavimų.
4.2. Tiekėjo tiekiamos Prekės privalo atitikti visus su jų tiekimu susijusių teisės aktų reikalavimus. Už Prekių atitikimą šiame punkte nustatytiems reikalavimams yra atsakingas Tiekėjas. Tiekėjas garantuoja, kad Prekių kokybė atitinka gamintojo šalies standartus, gamintojo techninius standartus, Lietuvoje patvirtintus ir galiojančius standartus, apklausos sąlygose pateiktus techninius reikalavimus. Prekių atitikimas techninės specifikacijos reikalavimams yra esminė Sutarties sąlyga.
4.3. Jeigu Pirkėjas priėmimo metu turi pastabų dėl patiektų Prekių kiekio ir/arba kokybės ir/arba nustatomi patiektų Prekių kokybės trūkumai ir/arba neatitikimai Sutarties reikalavimų, visi neatitikimai/trūkumai raštu nurodomi Prekių perdavimo–priėmimo akte ir perdavimo–priėmimo aktas pasirašomas. Prekes, neatitinkančias Sutarties reikalavimų, Pardavėjas privalo atsiimti savo sąskaita per Pirkėjo Prekių perdavimo – priėmimo akte nustatytą terminą, taip pat Pirkėjo reikalavimu atlyginti tokių Prekių saugojimo išlaidas.
4.4. Pirkėjas, atsižvelgdamas į trūkumų pobūdį, kiekį bei sudėtingumą, perdavimo –priėmimo akte nurodo Pirkėjui protingą terminą pašalinti Prekių neatitikimus/trūkumus nuo raštiškų pastabų pateikimo dienos. Pardavėjui pašalinus per Pirkėjo nurodytą protingą terminą Prekių neatitikimus/trūkumus, numatytus perdavimo – priėmimo akte, Šalys pasirašo naują Prekių perdavimo – priėmimo aktą.
4.5.Terminas, skirtas Pirkėjui priimti Prekes bei patikrinti jų atitikimą nustatytiems reikalavimams ir Pirkėjo nurodytas protingas trūkumų/pastabų, išvardintų perdavimo – priėmimo akte, pašalinimo terminas nėra įskaičiuojami į bendrą Pardavėjo įsipareigojimų vykdymo terminą, numatytą Sutarties 1.3 punkte.
4.6.Pirkėjui pareikalavus, Pardavėjas pateikia visą informaciją apie Sutarties vykdymo eigą.
4.7. Prekių nuosavybės teisės ir Prekių žuvimo ar sugadinimo rizika pereina Pirkėjui nuo Prekių perdavimo – priėmimo akto (be trūkumų/pastabų) pasirašymo momento. 

5. ŠALIŲ TEISĖS, ĮSIPAREIGOJIMAI IR ATSAKOMYBĖ

5.1. Tiekėjas įsipareigoja:
5.1.1. pristatyti kokybiškas šioje Sutartyje numatytas Prekes bei vykdyti kitus Sutartyje nustatytus įpareigojimus Sutartyje nustatytais terminais ir tvarka savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Prekių tiekimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
5.1.2. bendradarbiauti su Pirkėju visos Sutarties vykdymo metu ir nedelsdamas raštu informuoti Pirkėją apie bet kokias aplinkybes, kurios trukdo ar gali sutrukdyti Tiekėjui įvykdyti įsipareigojimus Sutartyje nustatytais terminais arba gali turėti įtakos Prekių apimčiai ir/ar kokybei;
5.1.3. pristatyti Prekes savo transportu sutartu laiku į Sutartyje nurodytą vietą (-as).
5.1.4. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
5.1.5. nenaudoti Pirkėjo Prekių ženklų ar pavadinimo jokioje reklamoje, leidiniuose ar kitur be išankstinio raštiško Pirkėjo sutikimo;
5.1.6. jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas Pirkėjui įsipareigoja, kad Sutartį vykdys tik tokią teisę turintys asmenys;
5.1.7. pirkėjui raštu paprašius, grąžinti visus iš Pirkėjo gautus, Sutarčiai vykdyti reikalingus dokumentus;
5.1.8. kartu su Prekėmis pateikti dokumentus įrodančius, kad Prekės atitinka Techninėje specifikacijoje nustatytus reikalavimus;
5.1.9. remtis subtiekėjais, kurie nurodyti Tiekėjo neskelbiamos apklausos pasiūlyme, jeigu vykdant Sutartį jie pasitelkiami (žr. 6 skyrių); taip pat tais subtiekėjais, kurie pakeisti ar pasitelkti naujai Sutarties vykdymo metu, laikantis šios Sutarties reikalavimų.
5.1.10. sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Tiekėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą ir kvalifikaciją patvirtinantys dokumentai (jeigu buvo taikomi). Nauji subtiekėjai pasitelkiami arba esami subtiekėjai keičiami šios Sutarties 6 skyriuje nustatyta tvarka; 
5.1.11. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
5.2. Tiekėjas, turi teisę:
5.2.1. gauti Prekių kainą su sąlyga, kad jis tinkamai ir laiku įvykdo visus šioje Sutartyje numatytus įsipareigojimus;
5.2.2. jei Pirkėjas naudojasi Sutarties 3.5 punkte įtvirtinta tiesioginio atsiskaitymo su subtiekėjais galimybe, Tiekėjas turi teisę prieštarauti nepagrįstiems mokėjimams subtiekėjams;
5.2.3. tiekėjas turi ir kitas šios Sutarties ir Lietuvos Respublikoje galiojančių teisės aktų numatytas teises.
5.3. Pirkėjas įsipareigoja:
5.3.1. laiku priimti iš Tiekėjo tinkamas ir kokybiškas Prekes ir laiku už jas atsiskaityti šioje Sutartyje nustatyta tvarka;
5.3.2. nedelsiant pranešti Tiekėjui apie Sutarties sąlygų pažeidimą, kai tik toks pažeidimas yra nustatomas;
5.3.3. patikrinti pašalinimo pagrindų nebuvimą ir atitikimą kvalifikacijos reikalavimams (jeigu buvo taikoma konkurso sąlygose) šioje Sutartyje nustatyta tvarka keičiamų arba naujai pasitelkiamų subtiekėjų;
5.3.4. Tiekėjui sudaryti visas sąlygas, suteikti informaciją ar dokumentus, būtinus Sutarčiai vykdyti;
5.3.5. ne vėliau kaip per 3 darbo dienas nuo Sutarties 5.1.10 papunktyje nurodytos informacijos gavimo raštu, informuoti subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, turi per 3 darbo dienas raštu pateikti prašymą Pirkėjui.
5.4. Pirkėjas turi teisę:
5.4.1. reikalauti, jog tinkamai, laiku ir kokybiškai būtų tiekiamos Prekės bei vykdomi kiti Sutartyje numatyti Tiekėjo įsipareigojimai, prižiūrėti Sutarties vykdymą ir teikti pastabas dėl jos vykdymo, taip pat raštu nurodyti Tiekėjui tiekiamų Prekių trūkumus ir/ar neatitikimus; reikalauti, kad jie būtų pašalinti per protingą terminą;
5.4.2. tiesiogiai atsiskaityti su subtiekėjais. Tokio atsiskaitymo tvarka nustatoma trišalėje sutartyje, kurią sudaro Pirkėjas, Tiekėjas ir jo subtiekėjas (-ai);
5.4.3. Pirkėjas turi ir kitas šios Sutarties bei Lietuvos Respublikoje galiojančių teisės aktų numatytas teises.
5.5. Šalių atsakomybė:
5.5.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
5.5.2. Pirkėjas, nepagrįstai uždelsęs nustatytu laiku atsiskaityti už Prekes, moka Tiekėjui 0,03 proc. delspinigius nuo neapmokėtos sumos už kiekvieną uždelstą dieną.
5.5.3. Tiekėjas, Sutartyje nurodytu laiku nepristatęs Prekių, moka Pirkėjui 0,03 proc. dydžio sutartinės kainos delspinigius nuo nepristatytų Prekių kainos už kiekvieną uždelstą dieną.
5.5.4. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
5.6. Sutarties pažeidimas:
5.6.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.
5.6.2. Vienai Sutarties Šaliai pažeidus Sutartį, nukentėjusioji Šalis turi teisę:
5.6.2.1. reikalauti kitos Šalies vykdyti sutartinius įsipareigojimus;
5.6.2.2. reikalauti atlyginti nuostolius;
5.6.2.3. reikalauti sumokėti Sutarties 5.5.2 ir 5.5.3 papunkčiuose nustatytus delspinigius;
5.6.2.4. reikalauti sumažinti kainą, neįvykdyta ar netinkamai įvykdyta Tiekėjo įsipareigojimų dalimi;
5.6.2.5. nutraukti Sutartį;
5.6.2.6. taikyti kitus Lietuvos Respublikos teisės aktų nustatytus teisių gynimo būdus.
5.7. Sutarties vykdymui taikomi aplinkos apsaugos kriterijai, vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4.1 papunkčiu pirkdamas produktą Pirkėjas savarankiškai nustato aplinkos apsaugos kriterijus, kurie yra susiję su pirkimo objektu, taikydamas bent vieną iš numatytų aplinkosauginių principų viename, keliuose ar visuose produkto gyvavimo ciklo etapuose: „Prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų“. Pardavėjas turi laikytis šių reikalavimų:
5.7.1. Jeigu Prekės supakuojamos į antrinę pakuotę, ji turi būti perdirbamoji pakuotė pagal Lietuvos Respublikos mokesčio už aplinkos teršimą įstatymo nuostatas. Tiekėjas patiekdamas Prekes Pirkėjui, pateikia Prekės antrinės pakuotės tinkamumą perdirbti (perdirbamumą) patvirtinančius dokumentus (pavyzdžiui, pakuotės aprašymo dokumentą, techninį dokumentą, dokumentą iš akredituotų laboratorijų ar pakuočių atliekų perdirbėjų, ar eksportuotojų iš tvarkytojų sąrašo, ar kitus lygiaverčius objektyvius įrodymus). 
5.7.2. Pakuotės: turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas ir (ar) turi būti vienalytės (homogeniškos) pakuotės, pagamintos iš vienos rūšies medžiagos:
	Eil. Nr.
	Pakuotės medžiaga
	Ženklinimas

	1.
	Stiklas
	GL (arba GL nuo 70 iki 79)

	2.
	Metalas
	FE (arba FE 40),
ALU (arba ALU 41)
Nuo 42 iki 49

	3.
	Popierius ar kartonas
	PAP (arba PAP nuo 20 iki 39)

	4.
	Medis ar kamštinė medžiaga
	FOR (arba FOR nuo 50 iki 59)

	5.
	Medvilnė ar džiutas
	TEX (arba TEX nuo 60 iki 69)

	6.
	Polietilentereftalatas
	PET arba PET 1

	7.
	Aukšto tankumo polietilenas
	HDPE (arba HDPE 2)

	8.
	Polivinilchloridas
	PVC (arba PVC 3)

	9.
	Žemo tankumo polietilenas
	LDPE (arba LDPE 4)

	10.
	Polipropilenas
	PP (arba PP 5)

	11.
	Polistirenas
	PS (arba PS 6)


Atitiktį reikalavimams įrodantys dokumentai: tiekėjo ar gamintojo dokumentai, įrodantys, kad pakuotės yra homogeniškos ir (ar) atitinkamai paženklintos, arba atitiktis standartams, pagal kuriuos įrodoma, kad pakuočių medžiagos perdirbamos pvz., standartas LST EN 13432 „Pakuotė. Naudotų pakuočių, numatomų kompostuoti ir biologiškai skaidyti, reikalavimai.“, standartas Voluntary Standard for Repulping and Recycling Corrugated Fiberboard Treated to Improve Its Performance in the Presence of Water and Water Vapor, standartas RecyClass ar kitas lygiavertis standartas, arba Aplinkos apsaugos agentūros interneto svetainėje (https://aaa.lrv.lt/) skelbiamame atliekų tvarkytojų, turinčių teisę išrašyti gaminių ir (ar) pakuočių atliekų sutvarkymą įrodančius dokumentus, sąraše nurodytų atliekų perdirbėjų ar eksportuotojų dokumentai, pagrindžiantys, kad tokios pakuotės, tapusios atliekomis, gali būti perdirbamos. 
Nustačius, kad Pardavėjas Sutarties 5.7. punkte nustatytų reikalavimų nesilaiko, Pardavėjui taikoma 100 Eur dydžio bauda. Pakartotinis šių įsipareigojimų nevykdymas laikomas esminiu Sutarties sąlygų pažeidimu ir tokiu atveju Pirkėjas privalo vienašališkai nutraukti Sutartį.

6. [bookmark: _Ref45024033]SUBTIEKĖJŲ KEITIMO PAGRINDAI IR TVARKA

6.1. Tiekėjas patvirtina, kad Sutarties vykdymui pasitelks šiuos pasiūlyme nurodytus subtiekėjus: ____________ .
6.2. Tiekėjas turi teisę Sutarties vykdymui pasitelkti naujus, Sutarties 6.1 punkte nenurodytus subtiekėjus. Sudarius Sutartį, Tiekėjas ne vėliau negu Sutartis pradedama vykdyti, įsipareigoja Pirkėjui raštu pateikti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Tiekėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
6.3. Tiekėjas negali keisti Sutarties 6.1 punkte nurodyto (-ų) subtiekėjo (-ų) visą Sutarties laikotarpį be raštiško Pirkėjo sutikimo. Pirkėjas Sutarties vykdymo metu gali inicijuoti subtiekėjo, numatyto Sutartyje, pakeitimą, raštu nurodydamas tokio keitimo motyvus.
6.4. Naujo subtiekėjo pasitelkimą ar Sutartyje nurodyto subtiekėjo keitimą iniciuojanti Šalis turi raštu kreiptis į kitą Šalį ir gauti jos rašytinį sutikimą. Šalis, į kurią kreipėsi, turi atsakyti ne vėliau, kaip per 3 (tris) darbo dienas ir tik pagrįstais atvejais turi teisę nesutikti su subtiekėjo pakeitimu kitais nei šiame Sutarties skyriuje nustatytais pagrindais. Pirkėjui sutikus su subtiekėjo (-ų) pakeitimu, Pirkėjas su Tiekėju raštu sudaro susitarimą dėl subtiekėjo (-ų) pakeitimo. Šis susitarimas yra neatskiriama Sutarties dalis.
6.5. Subtiekėjas, kurio pajėgumais Tiekėjas rėmėsi, kad atitiktų Pirkimo dokumentuose nustatytus kvalifikacijos reikalavimus, gali būti keičiamas tik šiais atvejais:
6.5.1. kai subtiekėjas bankrutuoja, yra likviduojamas ar susidaro analogiška situacija;
6.5.2. kai subtiekėjas dėl objektyvių priežasčių (pavyzdžiui, subtiekėjui atsisakius vykdyti įsipareigojimus, nutrūkus teisiniams santykiams su Tiekėju ir pan.) nebegali vykdyti visų ar dalies Sutartyje numatytų įsipareigojimų.
6.6. Jei subtiekėjui, Pirkimo dokumentuose buvo keliami kvalifikacijos reikalavimai arba reikalavimai dėl pašalinimo pagrindų nebuvimo, arba Tiekėjas rėmėsi subtiekėjo pajėgumais, kad atitiktų Pirkimo dokumentuose nustatytus kvalifikacijos reikalavimus, keičiamas ar naujai pasitelkiamas subtiekėjas turi atitikti atitinkamus Pirkimo dokumentuose nustatytus reikalavimus. Tiekėjas privalo pateikti naujo subtiekėjo kvalifikacijos atitiktį ir pašalinimo pagrindų nebuvimą patvirtinančius dokumentus. Naujas subtiekėjas turi turėti ne žemesnę nei Pirkimo dokumentuose nurodytą kvalifikaciją. Jeigu subtiekėjas neatitinka kvalifikacijos reikalavimų ar atitinka bent vieną Pirkimo dokumentuose nustatytą pašalinimo pagrindą (jei taikoma), Pirkėjas reikalauja, kad Tiekėjas pakeistų minėtą subtiekėją reikalavimus atitinkančiu subtiekėju.
6.7. Subtiekėjo (-ų) keitimo tvarkos pažeidimas laikomas esminiu Sutarties pažeidimu.

7. NENUGALIMOS JĖGOS (FORCE MAJEURE) APLINKYBĖS

[bookmark: _Hlk132726959]7.1. Šalys neatsako už sutartinių įsipareigojimų nevykdymą, jeigu šių įsipareigojimų nevykdymas yra nenugalimos jėgos (Force Majeure) aplinkybių pasekmė. Nenugalimos jėgos (Force Majeure) aplinkybės suprantamos taip, kaip jos apibrėžtos Lietuvos Respublikos civilinio kodekso 6.212 straipsnyje bei vadovaujantis Lietuvos Respublikos Vyriausybės 1996 m. liepos 15 d. nutarimu Nr. 840. Negalint vykdyti įsipareigojimų dėl Force Majeure aplinkybių, jų vykdymas atidedamas iki šių aplinkybių pasibaigimo.
7.2. Šalys tą pačią dieną praneša viena kitai apie nenugalimos jėgos aplinkybių atsiradimą ir išnykimą. Nenugalimos jėgos atsiradimo aplinkybių atveju Šalys aptaria Sutarties įvykdymo sustabdymo terminus arba jos nutraukimą.
8. SUTARTIES GALIOJIMAS IR NUTRAUKIMAS

[bookmark: _Hlk132726998]8.1. Sutartis įsigalioja nuo abiejų Šalių Sutarties pasirašymo momento (antrosios Šalies pasirašymo dieną) ir galioja iki visiškų įsipareigojimų įvykdymo.  
8.2. Sutartis gali būti nutraukta:
8.2.1. bet kurios iš Šalių valia apie tai prieš 10 (dešimt) dienų raštu pranešus kitai Šaliai, jeigu ji nevykdo ar netinkamai vykdo savo įsipareigojimus ir tai yra esminis Sutarties pažeidimas;
8.2.2. kai Tiekėjas yra likviduojamas, sustabdo ūkinę veiklą, jo atžvilgiu vykdomas bankroto procesas, arba teisės aktų nustatyta tvarka susidaro analogiška situacija Pirkėjas gali vienašališkai nutraukti Sutartį;
8.2.3. šalių susitarimu;
8.2.4. kitais Lietuvos Respublikos viešųjų pirkimų įstatymo (toliau – Viešųjų pirkimų įstatymas) 90 straipsnyje ar Lietuvos Respublikos Civiliniame kodekse nustatytais pagrindais. 
8.3. Laikoma, kad Tiekėjas padarė esminį Sutarties pažeidimą, jei jis atitinka Lietuvos Respublikos civilinio kodekso 6.217 straipsnio 2 dalyje įtvirtintus kriterijus. Esminiu Sutarties pažeidimu taip pat laikoma Prekių nepatiekimas Sutartyje nustatytu laiku, netinkamas Prekių patiekimas, nekokybiškų/neatitinkančių Techninės specifikacijos Prekių patiekimas ir Tiekėjas neištaiso Prekių tiekimo trūkumų per Užsakovo nurodytą protingą terminą, arba kiti Sutartyje konkrečiai numatyti atvejai. Jei iki Pirkėjo pretenzijoje apie Sutarties nutraukimą nurodytos Sutarties nutraukimo datos Sutartį pažeidęs Tiekėjas pažeidimą ištaiso, Sutartis lieka galioti. Padarius esminį Sutarties pažeidimą ir nepašalinus trūkumų per pretenzijoje nurodytą terminą, Sutartis nutraukiama vienašališkai ne teismo tvarka, raštu įspėjus Tiekėją prieš 10 (dešimt) dienų, o Tiekėjas, vadovaujantis Viešųjų pirkimų įstatymo 91 straipsnio nuostatomis, yra įrašomas į Nepatikimų tiekėjų sąrašą, skelbiamą www.vpt.lt.
8.4. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.
9. PREKIŲ KOKYBĖ IR GARANTINIAI ĮSIPAREIGOJIMAI
9.1.	 Pardavėjas garantuoja Prekių kokybę bei paslėptų trūkumų/defektų nebuvimą. Prekių kokybė privalo atitikti Sutartyje ir jos prieduose nustatytus reikalavimus.
9.2. 	Garantinis laikotarpis pradedamas skaičiuoti nuo Prekių ar jų dalies, jeigu Prekės tiekiamos dalimis, perdavimo Pirkėjo nuosavybėn dienos (t. y. Prekių perdavimo – priėmimo akto be trūkumų pasirašymo dienos). Garantinis terminas visoms pakeistoms ar sutaisytoms Prekėms ar jų dalims vėl įsigalioja nuo tinkamai pakeistų ar sutaisytų Prekių ar jų dalių perdavimo Pirkėjui dienos.
9.3.	 Prekėms taikoma 24 mėnesių garantija.
9.4.	 Garantija turi būti taikoma visiems ir bet kokiems nustatytiems Prekių trūkumams ir gedimams išskyrus tokius trūkumus ir gedimus, kurie atsiranda Pirkėjui pažeidus Prekių eksploatavimo sąlygas, kurios nurodytos Pardavėjo pateiktoje Prekių naudojimo instrukcijoje. Garantija apima ir montavimo, dokumentų, susijusių su Prekėmis, trūkumų ištaisymą, t. y. garantija taikoma visam techninėje specifikacijoje ir pasiūlyme nurodytam pirkimo objektui.
9.5. Pardavėjas turi užtikrinti, kad garantinio laikotarpio metu būtų atliktas garantinis remontas arba sugedusios Prekės ar jų dalys pakeistos naujomis. Pardavėjas apmoka visas su garantiniu remontu susijusias išlaidas.
9.6. Jei defektai išaiškėja arba gedimai įvyksta garantinio laikotarpio metu, Pirkėjas raštu informuoja apie tai Pardavėją, nurodydamas, kad Pardavėjas privalo: 
9.6.1.	per Pirkėjo nustatytą terminą pašalinti defektą/gedimą; 
9.6.2.	per Pirkėjo nustatytą terminą netinkamą Prekę pakeisti kita. 
9.6.3.	Jeigu Pardavėjas per nurodytą terminą nepašalina gedimų arba nepakeičia sugedusių ar turinčių trūkumų Prekių, Pirkėjas, raštu prieš 3 (tris) darbo dienas, informavęs Pardavėją, turi teisę pašalinti Prekių trūkumus savo jėgomis ir savo sąskaita, o Pardavėjas įsipareigoja atlyginti visas Pirkėjo dėl to patirtas išlaidas bei nuostolius. 
9.6.4. Net ir pasibaigus garantiniam laikotarpiui, Pardavėjas, gavęs Pirkėjo pranešimą, privalo savo sąskaita pašalinti paslėptus Prekių trūkumus, kurie egzistavo Prekių perdavimo-priėmimo metu, tačiau Pirkėjas pagrįstai negalėjo žinoti apie juos ar jų nustatyti priėmimo ir (ar) patikrinimo ar garantinio laikotarpio metu.

[bookmark: _Hlk132727027]10.ASMENS DUOMENŲ TVARKYMAS 

[bookmark: _Hlk132727057]10.1.Šalys vykdydamos Sutartį veikia kaip savarankiški duomenų valdytojai. Rinkdamos ir tvarkydamos asmens duomenis, Šalys privalo laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir taikomų Lietuvos Respublikos galiojančių įstatymų ir kitų teisės aktų, įskaitant Europos Sąjungos teisės aktus, tarptautines sutartis ir Lietuvoje taikomą užsienio teisę, reikalavimų ir užtikrinti, kad duomenų subjektai būtų tinkamai informuoti apie jų asmens duomenų tvarkymą.
10.2.Šalys vykdydamos Sutartį privalo tinkamai tvarkyti viena kitos atstovų, personalo asmens duomenis, tokius kaip vardas, pavardė, pareigos, kontaktiniai duomenys ir kt. Šalys įsipareigoja šiuos asmens duomenis tvarkyti tik tiek, kiek reikia Sutarties vykdymui. Šalys įsipareigoja apie asmens duomenų tvarkymą tinkamai informuoti savo atstovus, personalą, kurio asmens duomenys bus perduoti kitai Šaliai.
10.3.Šalis privalo informuoti kitą Šalį apie bet kokius atstovų, personalo bei jų asmens duomenų pasikeitimus, jei šie duomenys buvo perduoti kitai Šaliai.

11.BAIGIAMOSIOS NUOSTATOS

[bookmark: _Hlk132727110]11.1. Vykdydamos šią Sutartį, Šalys vadovaujasi Lietuvos Respublikos įstatymais, kitais teisės aktais ir norminiais aktais bei šia Sutartimi.
11.2. Kiekviena Sutarties Šalis privalo atlyginti kitai Šaliai jos patirtus tiesioginius nuostolius, atsiradusius dėl netinkamai vykdytų savo įsipareigojimų pagal Sutartį.
11.3. Sutarties sąlygos Sutarties galiojimo metu gali būti keičiamos, tik Viešųjų pirkimų įstatymo 89 straipsnyje nustatytomis sąlygomis. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos Sutarties sąlygose. Visi šios Sutarties pakeitimai sudaromi raštu ir tampa neatskiriama šios Sutarties dalimi.
11.4. Ginčai tarp Šalių dėl šios Sutarties sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos civilinio proceso kodekso nustatyta tvarka teisme.
11.5. Šalys nedelsiant praneša raštu viena kitai apie savo rekvizitų ar kontaktinių duomenų, nurodytų Sutartyje, pasikeitimus. Šalis, neįvykdžiusi šio reikalavimo, negali reikšti pretenzijų, jog kitos Šalies veiksmai, atlikti pagal paskutinius jai žinomus rekvizitus, neatitinka Sutarties sąlygų arba, kad ji negavo pranešimų, siųstų pagal tuos rekvizitus.
[bookmark: _Hlk150328639]11.6. Pirkėjo skiriamas asmuo, atsakingas už Sutarties vykdymą – _____________.
11.7. Tiekėjo skiriamas asmuo, atsakingas už Sutarties vykdymą – _____________.
11.8. Už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas atsakinga Kauno rajono savivaldybės administracijos Viešųjų pirkimų skyriaus vyr. specialistė Rita Misiūnienė. 
11.9. Sutartis sudaryta 2 (dviem) vienodą juridinę galią turinčiais egzemplioriais lietuvių kalba po 1 (vieną) kiekvienai Šaliai.
11.10. Sutartis turi 2 (du) priedus, kurie yra neatskiriama Sutarties dalis:
11.10.1. Sutarties 1 priedas – „Techninė specifikacija“;
11.10.2. Sutarties 2 priedas – „Tiekėjo pasiūlymas“. 

